ማዕከላቱ ለኮሮና ቫይረስ ወረርሽኝ ታካሚዎች የሚያገለግሉ 475 ሲሊንደር የሕክምና ኦክስጅን ዝግጁ አድርገዋል፡፡
ባሕር ዳር፡ ሚያዝያ 12/2012 ዓ.ም (አብመድ) የኮሮና ቫይረስ ወረርሽኝ ጽኑ ሕሙማን ለመተንፈስ ከሚያግዛቸው መሣሪያ (ቬንትሌተር) በተጨማሪ የሕክምና ኦክስጅን እንደሚያስፈልጋቸው ይገለጻል፡፡ የባሕር ዳር ዩኒቨርሲቲ ጤና ሳይንስ ኮሌጅ መምህር ቢያድጌ አስቻለ (ዶክተር) ለታካሚዎች የሚያስፈልገው የሕክምና ኦክስጅን መጠን በሰውነት ውስጥ ባለው የኦክስጅን ክምችት እንደሚወሰን ገልጸዋል፡፡ በሰውነት ውስጥ ያለው የኦክስጅን ክምችት ከ90 በመቶ በላይ ከሆነ ኦክስጅን መስጠት እንደማያሻም ጠቁመዋል፡፡ ከ90 በመቶ በታች ከሆነ ግን ኦክስጅን መስጠቱ አስፈላጊ እንደሆነ አስምረውበታል፡፡ለምሣሌ በሰውነት ውስጥ ያለው የኦክስጅን ክምችት 70 ወይም 7የአማራ ብዙኃን መገናኛ ድርጅትም በአማራ ክልል የሚገኙ የሕክምና ኦክስጅን ማምረቻ ማዕከላት በአቅርቦቱ በኩል ዝግጁ መሆናቸውን ጠይቋል፡፡
የባሕር ዳር የሕክምና ኦክስጅን ማምረቻና ማከፋፈያ ማዕከል በየቀኑ 72 ሲሊንደር የሕክምና ኦክስጅን ለፈለገ ሕይወት ጠቅላላ ሆስፒታል ያስረክባል፡፡ ሁሉም ባይባሉም ሌሎች በክልሉ ውስጥ የሚገኙ ሆስፒታሎችም የሕክምና ኦክስጅኑ በቅደም ተከተል እንዲሠራጭላቸው ይደረጋል፡፡